|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за образовање, прописе,**  **управу и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 48 76  ounz@vojvodinа.gov.rs | |
|  | БРОЈ: 128-451-2153/2023-01 | ДАТУМ: 08.06.2023. год. |

На основу чланa 15, 16. став 5. и 24. став 2. Покрајинске скупштинске одлуке о покрајинској управи („Службени лист АПВ“, бр. 37/14, 54/14 – др. Одлука, 37/2016, 29/17, 24/19, 66/20 и 38/21), чл. 11. и 23. став 1. и 4. Покрајинске скупштинске одлуке о буџету Аутономне покрајине Војводине за 2023. годину („Сл. лист АПВ“, бр. 54/22), члана 12. Правилника о додели буџетских средстава Покрајинског секретаријата за образовање, прописе, управу и националне мањине – националне заједнице за финансирање и суфинансирање програма и пројеката у области основног и средњег образовања и васпитања у Аутономној покрајини Војводини («Службени лист АПВ», бр: 7/23), а по спроведеном Конкурсу за финансирање и суфинансирање програма и пројеката за подизање квалитета основног и средњег образовања – промовисање и унапређивање безбедности ученика у основним и средњим школама на територији АП Војводини у 2023. години („Службени лист АПВ“, бр: 13/23), покрајински секретар за образовање, прописе, управу и националне мањине - националне заједнице д о н о с и

**РЕШЕЊЕ**

**О РАСПОДЕЛИ БУЏЕТСКИХ СРЕДСТАВА ПОКРАЈИНСКОГ СЕКРЕТАРИЈАТА ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ - НАЦИОНАЛНЕ ЗАЈЕДНИЦЕ**

**ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ЗА ПОДИЗАЊЕ КВАЛИТЕТА ОСНОВНОГ И СРЕДЊЕГ ОБРАЗОВАЊА – ПРОМОВИСАЊЕ И УНАПРЕЂЕЊЕ БЕЗБЕДНОСТИ УЧЕНИКА У ОСНОВНИМ И СРЕДЊИМ ШКОЛАМА НА ТЕРИТОРИЈИ АП ВОЈВОДИНЕ У 2023. ГОДИНИ**

**I**

Овим решењем се утврђује расподела буџетских средстава Покрајинског секретаријата за образовање, прописе, управу и националне мањине - националне заједнице по Конкурсу за финансирање и суфинансирање програма и пројеката за подизање квалитета основног и средњег образовања – промовисање и унапређивање безбедности ученика у основним и средњим школама на територији АП Војводини у 2023. години број: 128-451-2153/2023-01 од 22.3.2023. године (у даљем тексту: Конкурс).

**II**

Конкурсом је **опредељено укупно 5.000.000,00 динара** за намену из тачке I овог решења, и то:

* за установе основног образовања и васпитања – у износу од 3.500.000,00 динара
* за установе средњег образовања и васпитања – у износу од 1.500.000,00 динара,

Средства се одобравају установама основног и средњег образовања на територији АП Војводине чији је оснивач Република Србија, аутономна покрајина или јединица локалне самоуправе (у даљем тексту: корисницима).

**III**

Расподела средстава из тачке II овог решења по установама, чије је седиште у АП Војводини приказана је у Прилогу који је одштампан уз ово решење и чини његов саставни део (Расподела средстава за финансирање и суфинансирање програма и пројеката у области основног и средњег образовања у АП Војводини у 2023. години – Табеле 1-2).

**IV**

Средства из тачке II овог решења предвиђена су Покрајинском скупштинском одлуком о буџету Аутономне покрајине Војводине за 2023. годину („Службени лист АПВ“, бр. 54/22) у оквиру Раздела 06 – Покрајински секретаријат за образовање, прописе, управу и националне мањине - националне заједнице, Програм 2003 – Основно образовање, Програмска активност 1004 – Подизање квалитета основног образовања, функционална класификација 910 – Предшколско и основно образовање, извор финансирања 01 00 – Општи приходи и примања буџета, економска класификација 4631 –Текући трансфери осталим нивоима власти и Програм 2004 – Средње образовање, Програмска активност 1002- Подизање квалитета средњег образовања, функционална класификација 920 – Средње образовање, извор финансирања 01 00 – Општи приходи и примања буџета, економска класификација 4631 –Текући трансфери осталим нивоима власти у складу са приливом средстава у буџет АП Војводине, односно ликвидним могућностима.

**V**

Секретаријат ће **обавестити кориснике** о расподели средстава која је утврђена овим решењем.

**VI**

Секретаријат ће обавезу према корисницима преузети **на основу писаног уговора.**

**VII**

Ово решење је коначно и против њега се не може употребити правно средство.

**VIII**

За извршење овог решења задужујe се Сектор за материјално-финансијске послове Секретаријата.

**Решење доставити:**

1. Сектору за материјално-финансијске послове Секретаријата
2. Архиви

**ПОКРАЈИНСКИ СЕКРЕТАР**

**Szakállas Zsolt**

**(Жолт Сакалаш)**